pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-นายกรัฐมนตรีห่วงใยปัญหาเด็กในสถานสงเคราะห์เอกชน กำชับ พม. เร่งตรวจสอบมาตรฐานสถานรองรับเด็กทั่วประเทศ
วันศุกร์ที่ 11 พฤศจิกายน 2565
นายกรัฐมนตรีห่วงใยปัญหาเด็กในสถานสงเคราะห์เอกชน กําชับ พม. เร่งตรวจสอบมาตรฐานสถานรองรับเด็กทั่วประเทศ
นายกรัฐมนตรีห่วงใยปัญหาเด็กในสถานสงเคราะห์เอกชน กําชับ พม. เร่งตรวจสอบมาตรฐานสถานรองรับเด็กทั่วประเทศ
วันที่ 11 พฤศจิกายน 2565 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมรับทราบความคืบหน้าการช่วยเหลือเด็กจากสถานสงเคราะห์แห่งหนึ่งในจังหวัดสมุทรสงคราม หลังจากถูกร้องเรียนว่าทําร้ายเด็ก ซึ่งกระทรวงการพัฒนาสังคมและความมั่นคงของมนุษย์ โดยพัฒนาสังคมและความมั่นคงของมนุษย์จังหวัดสมุทรสงคราม พร้อมด้วยพนักงานเจ้าหน้าที่ในการสงเคราะห์เด็กและคุ้มครองสวัสดิภาพเด็ก ตาม พ.ร.บ.คุ้มครองเด็ก พ.ศ. 2546 ได้นําเด็กที่เหลืออยู่ จํานวน 10 คนสุดท้าย อายุระหว่าง 4 - 13 ปี ออกมาจากสถานสงเคราะห์เด็กเอกชนแห่งหนึ่งในจังหวัดสมุทรสงครามแล้ว เมื่อช่วงเย็นของวานนี้ (10 พ.ย. 65)
ขณะนี้ เด็กทั้งหมดอยู่ในความคุ้มครองสวัสดิภาพในสถานรองรับเด็กของกระทรวง พม. เรียบร้อยแล้ว ส่วนสถานสงเคราะห์เด็กเอกชนดังกล่าว ผู้ว่าราชการจังหวัดสมุทรสงครามได้ลงนามในคําสั่งจังหวัด เพื่อเพิกถอนใบอนุญาตในการจัดตั้งสถานสงเคราะห์ฯ มีผลตั้งแต่วันที่ 10 พ.ย. 65 สําหรับกระบวนการช่วยเหลือเด็กต่อไปนั้น กระทรวง พม. โดยทีม One Home พม. จังหวัดสมุทรสงคราม จะเร่งสอบประวัติเด็ก ประเมินทางสังคม และประเมินภาวะช่วงอายุเด็ก รวมถึงการติดตามหาครอบครัวและญาติพี่น้อง เพื่อประสานรับเด็กกลับบ้าน หากไม่พร้อมดูแล กระทรวง พม. มีสถานสงเคราะห์เด็กในสังกัดไว้รองรับเพื่อให้ความดูแลคุ้มครองตาม พ.ร.บ.คุ้มครองเด็ก พ.ศ. 2546 จากนั้น จะวางแผนการช่วยเหลือในด้านต่างๆ ร่วมกับหน่วยงานที่เกี่ยวข้องต่อไป ส่วนเรื่องการเรียนหนังสือของเด็ก ขออย่าได้เป็นกังวล เพราะระหว่างนี้ เด็กทุกคนจะได้เรียนผ่านระบบออนไลน์อย่างต่อเนื่อง
“พลเอก ประยุทธ์ จันทร์โอชา นายกรัฐมนตรีแสดงความห่วงใยต่อกรณีดังกล่าว กําชับให้กระทรวงการพัฒนาสังคมและความมั่นคงของมนุษย์ เร่งตรวจสอบการดําเนินงานของสถานรองรับเด็กทั่วประเทศ เพื่อให้สามารถดูแลเด็กได้อย่างถูกต้องตามมาตรฐานและกฎหมายที่กําหนด พร้อมประเมินผลและตรวจสอบการดําเนินงานเกี่ยวกับการสงเคราะห์ในรูปแบบสถานสงเคราะห์เอกชน ให้ความรู้กับผู้ได้รับใบอนุญาต รวมทั้งผู้ดูแลเด็กให้เป็นไปตามมาตรฐานตามกฎหมายและระเบียบที่เกี่ยวข้องต่อไป” นางสาวรัชดา กล่าว
รัฐบาลไทย-ข่าวทำเนียบรัฐบาล-ผู้ช่วยปลัดกระทรวงเกษตรและสหกรณ์ เป็นสักขีพยานในพิธีลงนามบันทึกข้อตกลงความร่วมมือให้ข้าราชการ
วันศุกร์ที่ 11 พฤศจิกายน 2565
ผู้ช่วยปลัดกระทรวงเกษตรและสหกรณ์ เป็นสักขีพยานในพิธีลงนามบันทึกข้อตกลงความร่วมมือให้ข้าราชการ
ผู้ช่วยปลัดกระทรวงเกษตรและสหกรณ์ เป็นสักขีพยานในพิธีลงนามบันทึกข้อตกลงความร่วมมือให้ข้าราชการ ไปปฏิบัติงานเพื่อเพิ่มพูนประสิทธิภาพด้านการบริหารทรัพยากรบุคคล ระหว่างสํานักงานคณะกรรมการข้าราชการพลเรือน กับ สํานักงานปลัดกระทรวงเกษตรและสหกรณ์
วันศุกร์ที่ 11 พฤศจิกายน 2565 เวลา 14.00 น. นางสาวนฤมล สงวนวงศ์ ผู้ช่วยปลัดกระทรวงเกษตรและสหกรณ์ ได้รับมอบหมายจาก นายประยูร ปลัดกระทรวงเกษตรและสหกรณ์ ให้ร่วมเป็นสักขีพยานในพิธีลงนามบันทึกข้อตกลงความร่วมมือให้ข้าราชการไปปฏิบัติงานเพื่อเพิ่มพูนประสิทธิภาพด้านการบริหารทรัพยากรบุคคล ระหว่างสํานักงานคณะกรรมการข้าราชการพลเรือน กับ สํานักงานปลัดกระทรวงเกษตรและสหกรณ์ เพื่อส่งตัวข้าราชการผู้มีผลสัมฤทธิ์สูงรุ่นที่ ๑๕ ของสํานักงานปลัดกระทรวงเกษตรและสหกรณ์จํานวน 1 รายคือ นางสาวฉัตรทิพย์ เรืองจันทร์ ตําแหน่งนักทรัพยากรบุคคลชํานาญการ สังกัดสถาบันเกษตราธิการ ไปปฏิบัติงานเพื่อเพิ่มพูนความรู้ ทักษะ ความเชี่ยวชาญ และประสบการณ์ที่สํานักงาน ก.พ. ตามกรอบการสั่งสมประสบการณ์ (Experience Accumulation Framework) ณ ห้อง OCSC Space อาคารสํานักงาน ก.พ. จ.นนทบุรี
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงวัฒนธรรมบรรจุของเครื่องอุปโภคบริโภค กิจกรรมศาสนิกสัมพันธ์ช่วยเหลือผู้ประสบภัย จังหวัดพระนครศรีอยุธยา
วันศุกร์ที่ 11 พฤศจิกายน 2565
รัฐมนตรีว่าการกระทรวงวัฒนธรรมบรรจุของเครื่องอุปโภคบริโภค กิจกรรมศาสนิกสัมพันธ์ช่วยเหลือผู้ประสบภัย จังหวัดพระนครศรีอยุธยา
รัฐมนตรีว่าการกระทรวงวัฒนธรรมบรรจุของเครื่องอุปโภคบริโภค กิจกรรมศาสนิกสัมพันธ์ช่วยเหลือผู้ประสบภัย จังหวัดพระนครศรีอยุธยา
รัฐมนตรีว่าการกระทรวงวัฒนธรรมบรรจุของเครื่องอุปโภคบริโภค กิจกรรมศาสนิกสัมพันธ์ช่วยเหลือผู้ประสบภัย จังหวัดพระนครศรีอยุธยา
เมื่อวันที่ 10 พฤศจิกายน 2565 นายอิทธิพล คุณปลื้ม รัฐมนตรีว่าการกระทรวงวัฒนธรรม นางยุพา ทวีวัฒนะกิจบวร ปลัดกระทรวงวัฒนธรรม นายชัยพล สุขเอี่ยม อธิบดีกรมการศาสนา ร่วมกับผู้บริหารกรมการศาสนา บรรจุของเครื่องอุปโภคบริโภค กิจกรรมศาสนิกสัมพันธ์ช่วยเหลือผู้ประสบภัย จังหวัดพระนครศรีอยุธยา ณ ห้องโถงชั้น 1 กระทรวงวัฒนธรรม กรุงเทพมหานคร
รัฐบาลไทย-ข่าวทำเนียบรัฐบาล-นายกรัฐมนตรีร่วมประชุมการประชุมสุดยอดอาเซียน ครั้งที่ 41 อย่างไม่เป็นทางการ
วันศุกร์ที่ 11 พฤศจิกายน 2565
นายกรัฐมนตรีร่วมประชุมการประชุมสุดยอดอาเซียน ครั้งที่ 41 อย่างไม่เป็นทางการ
นายกรัฐมนตรีร่วมประชุมการประชุมสุดยอดอาเซียน ครั้งที่ 41 อย่างไม่เป็นทางการ เสนอแนวทางเสริมสร้างความเข้มแข็งแก่กลไกที่อาเซียนมีบทบาทนํา พร้อมกระชับความสัมพันธ์กับคู่เจรจาและหุ้นส่วนภายนอกให้แน่นแฟ้น เพื่อดําเนินความสัมพันธ์อย่างสมดุล
วันนี้ (11 พฤศจิกายน 2565) เวลา 10.30 น. ณ ห้อง Ballroom III ชั้น Lobby (L) โรงแรมสกคา พนมเปญ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เข้าร่วมการประชุมสุดยอดอาเซียน ครั้งที่ 41 อย่างไม่เป็นทางการ (Retreat) มีผู้นําประเทศสมาชิกอาเซียน 9 ประเทศ (เมียนมาไม่เข้าร่วม) และเลขาธิการอาเซียน เข้าร่วมประชุม เพื่อหารือเกี่ยวกับความสัมพันธ์ระหว่างอาเซียนกับภาคีภายนอก และแลกเปลี่ยนข้อคิดเห็นต่อสถานการณ์และพัฒนาการที่สําคัญในภูมิภาคและระหว่างประเทศ นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยสาระสําคัญ ดังนี้
นายกรัฐมนตรีกล่าวเสนอ 2 แนวทางที่อาเซียนควรดําเนินการไปพร้อมๆ กัน ท่ามกลางสถานการณ์ความท้าทายต่างๆ ที่โลกกําลังเผชิญ ดังนี้
หนึ่ง เสริมสร้างความเข้มแข็งแก่กลไกที่อาเซียนมีบทบาทนํา โดยดึงศักยภาพของแต่ละกรอบมาใช้ให้เกิดประโยชน์อย่างมีประสิทธิภาพสูงสุด และการดําเนินการของแต่ละกรอบมีการสอดประสานกัน ซึ่งจะช่วยส่งเสริมความเป็นแกนกลางของอาเซียน และสามารถรักษาคุณค่าทางยุทธศาสตร์ของโครงสร้างสถาปัตยกรรมภูมิภาคที่มีอาเซียนเป็นแกนกลาง
สอง กระชับความสัมพันธ์กับคู่เจรจาและหุ้นส่วนภายนอกอื่น ๆ ให้แน่นแฟ้นยิ่งขึ้น บนพื้นฐานของความไว้วางใจระหว่างกัน ความเคารพซึ่งกันและกัน และผลประโยชน์ร่วมกัน โดยอาเซียนดําเนินความสัมพันธ์อย่างสมดุล เพื่อส่งเสริมเสถียรภาพและความมั่นคงในภูมิภาค
สําหรับสถานการณ์ในภูมิภาคและระหว่างประเทศ อาเซียนสามารถเป็นส่วนหนึ่ง โดยใช้พลังของอาเซียนดึงฝ่ายต่าง ๆ ให้มาพบปะหารือกัน ซึ่งในช่วงหนึ่งสัปดาห์นี้ มีการประชุมสุดยอดอาเซียน การประชุม G20 และไทยเองก็จะเป็นเจ้าภาพจัดการประชุมเอเปค จึงควรใช้โอกาสนี้เป็นเวทีสําหรับการปฏิสัมพันธ์อย่างสร้างสรรค์ระหว่างฝ่ายที่เกี่ยวข้อง
สําหรับสถานการณ์ในเมียนมา นายกรัฐมนตรีเห็นว่า บทบาทของอาเซียนมีความสําคัญและจําเป็นอย่างยิ่ง ทุกคนต้องการเห็นสันติภาพและเสถียรภาพในเมียนมา เพื่อประโยชน์ของประชาชนเมียนมาและประชาคมอาเซียน ซึ่งทุกฝ่ายควรทํางานร่วมกันเพื่อให้ความช่วยเหลือด้านมนุษยธรรมส่งไปถึงประชาชนเมียนมาที่เดือดร้อน ไทยในฐานะประเทศเพื่อนบ้านที่มีพรมแดนติดต่อกับเมียนมา พร้อมสนับสนุนและร่วมมือกับอาเซียนและประชาคมระหว่างประเทศในการส่งความช่วยเหลือด้านมนุษยธรรมไปสู่ประชาชนเมียนมา
ในตอนท้าย นายกรัฐมนตรีกล่าวแสดงความยินดีกับกัมพูชาที่ประสบความสําเร็จในการทําหน้าที่ประธานอาเซียน และไทยพร้อมสนับสนุนอินโดนีเซียสําหรับการเป็นประธานอาเซียนในปีหน้า เพื่อร่วมกันเสริมสร้างประชาคมอาเซียนให้ก้าวหน้าและเข้มแข็งต่อไป
รัฐบาลไทย-ข่าวทำเนียบรัฐบาล-Japan Credit Rating Agency, Ltd. (JCR) ปรับเพิ่มอันดับความน่าเชื่อถือของประเทศเป็น A และคงมุมมองความน่าเชื่อถือของประเทศไทยอยู่ในระดับมีเสถียรภาพ (Stable Outlook)
วันศุกร์ที่ 11 พฤศจิกายน 2565
Japan Credit Rating Agency, Ltd. (JCR) ปรับเพิ่มอันดับความน่าเชื่อถือของประเทศเป็น A และคงมุมมองความน่าเชื่อถือของประเทศไทยอยู่ในระดับมีเสถียรภาพ (Stable Outlook)
JCR ปรับเพิ่มอันดับความน่าเชื่อถือตราสารหนี้ของประเทศไทย (Sovereign Credit Rating) จาก ระดับ A- เป็น A และตราสารหนี้สกุลเงินบาทจากระดับ A เป็น A+ และคงมุมมองความน่าเชื่อถือในระดับที่มีเสถียรภาพ (Stable Outlook)
นางแพตริเซีย มงคลวนิช ผู้อํานวยการสํานักงานบริหารหนี้สาธารณะ เปิดเผยว่า วันที่ 11 พฤศจิกายน 2565 บริษัท Japan Credit Rating Agency, Ltd. (JCR) ซึ่งเป็นบริษัทจัดอันดับความน่าเชื่อถือชั้นนําของประเทศญี่ปุ่น จัดอันดับความน่าเชื่อถือของตราสารหนี้และผู้ออกตราสารหนี้ทั้งในประเทศญี่ปุ่นและต่างประเทศ ได้ปรับเพิ่มอันดับความน่าเชื่อถือตราสารหนี้ของประเทศไทย (Sovereign Credit Rating) ได้แก่ ตราสารหนี้ระยะยาวสกุลเงินต่างประเทศ (Foreign Currency Long-term Sovereign Credit Rating) จาก ระดับ A- เป็น A และตราสารหนี้สกุลเงินบาทจากระดับ A เป็น A+ และคงมุมมองความน่าเชื่อถือในระดับที่มีเสถียรภาพ (Stable Outlook) โดยมีรายละเอียด ดังนี้
1) การคลี่คลายของสถานการณ์การระบาดของโรคติดเชื้อไวรัสโคโรนา 2019 (COVID-19) และการผ่อนคลายมาตรการจํากัดการเดินทาง ส่งผลให้ภาคการท่องเที่ยวของประเทศไทยฟื้นตัว นักท่องเที่ยวต่างประเทศทยอยเดินทางกลับเข้ามาท่องเที่ยวในประเทศไทยอย่างต่อเนื่อง โดย JCR คาดว่า เศรษฐกิจไทยปี 2565 จะเติบโตประมาณร้อยละ 3 นอกจากนี้ การส่งเสริมการลงทุนโดยตรงจากต่างประเทศ (Foreign Direct Investment) ผ่านมาตรการทางภาษี เพื่อลงทุนในโครงสร้างพื้นฐานที่สําคัญต่าง ๆ ในโครงการระเบียงเศรษฐกิจพิเศษภาคตะวันออก (Eastern Economic Corridor: EEC) เพื่อให้ไทยเป็นศูนย์กลาง (Hub) ของห่วงโซ่อุปทานด้านอุตสาหกรรมรถยนต์ อุตสาหกรรมไฟฟ้า และอุตสาหกรรมอิเล็กทรอนิกส์ ในภูมิภาคเอเชียตะวันออกเฉียงใต้ จะช่วยยกระดับภาคการผลิต เสริมสร้างเศรษฐกิจไทยให้เข้มแข็ง และมีศักยภาพการเติบโตในระยะปานกลางถึงยาว ซึ่งคาดว่าจะทําให้เศรษฐกิจไทยเติบโตอย่างน้อยประมาณร้อยละ 4 หรือมากกว่า ในระยะต่อไป
2) ภาคการคลังมีความเข้มแข็งจากการปฏิรูปภาษีอย่างต่อเนื่อง อีกทั้งการใช้จ่ายภาคการคลังได้ลดลงตามสถานการณ์การระบาดที่คลี่คลาย และรัฐบาลมีเป้าหมายลดการขาดดุลงบประมาณรายจ่ายประจําปี JCR จึงคาดว่ารัฐบาลจะสามารถรักษาระดับหนี้สาธารณะต่อ GDP ให้อยู่ในระดับต่ํากว่าร้อยละ 70 ได้
3) ภาคธนาคารและการเงินต่างประเทศ พบว่า ภาคธนาคารมีเสถียรภาพ และภาคต่างประเทศแข็งแกร่ง แม้ว่าปี 2564 ประเทศไทยจะขาดดุลบัญชีเดินสะพัดจากภาคการส่งออกและรายได้จากนักท่องเที่ยว อย่างไรก็ดี การกลับมาของนักท่องเที่ยวต่างประเทศคาดว่าจะทําให้ประเทศไทยมีดุลบัญชีเดินสะพัดเกินดุลนับตั้งแต่ปี 2566 เป็นต้นไป นอกจากนี้ การมีทุนสํารองระหว่างประเทศอยู่ในระดับสูง ส่งผลให้ประเทศไทยมีความยืดหยุ่นในการดําเนินมาตรการเพื่อรองรับสถานการณ์ที่ไม่คาดคิดในอนาคต
4) ประเด็นที่ JCR ให้ความสนใจและติดตามอย่างใกล้ชิด คือ แนวโน้มอัตราเงินเฟ้อและการดําเนินนโยบายของรัฐบาลเพื่อตอบสนองต่อเรื่องดังกล่าว
สํานักงานบริหารหนี้สาธารณะ สํานักนโยบายและแผน
โทร. 02 265 8050 ต่อ 5514 และ 5520
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม เผย คกก.เยียวยาอนุมัติจ่ายเพิ่มให้เหยื่อหนองบัวฯ 25 รายอีกคนละ 9 หมื่น กรรมการยกเบี้ยประชุมให้ครอบครัว ครูพรและพลเมืองดี
วันศุกร์ที่ 11 พฤศจิกายน 2565
รัฐมนตรีว่าการกระทรวงยุติธรรม เผย คกก.เยียวยาอนุมัติจ่ายเพิ่มให้เหยื่อหนองบัวฯ 25 รายอีกคนละ 9 หมื่น กรรมการยกเบี้ยประชุมให้ครอบครัว ครูพรและพลเมืองดี
รัฐมนตรีว่าการกระทรวงยุติธรรม เผย คกก.เยียวยาอนุมัติจ่ายเพิ่มให้เหยื่อหนองบัวฯ 25 รายอีกคนละ 9 หมื่น กรรมการยกเบี้ยประชุมให้ครอบครัวครูพรและพลเมืองดี ส่วนที่เหลืออีก 11 ราย ยังรอเอกสาร เผยนายกฯติดตามตลอดพร้อมเร่งให้ดําเนินการด่วน
นายสมศักดิ์ เทพสุทิน รัฐมนตรีว่าการกระทรวงยุติธรรม เปิดเผยว่า ตนได้รับรายงานจาก นายเรืองศักดิ์ สุวารี อธิบดีกรมคุ้มครอง สิทธิและเสรีภาพ ว่า เมื่อเวลา 13.00 น. มีการประชุม คณะกรรมการพิจารณาค่าตอบแทนผู้เสียหายและค่าทดแทนและค่าใช้จ่ายแก่จําเลยในคดีอาญาอนุมัติให้การช่วยเหลือเยียวยาเหตุกราดยิงและฟัน จ.หนองบัวลําภู เป็นการเร่งด่วนจากความเห็นของ คณะอนุกรรมการกลั่นกรองอุทธรณ์ ที่ได้ประชุมกันไปเมื่อช่วงเช้า โดยมีนายวัลลภ นาคบัว รองปลัดกระทรวงยุติธรรม เป็นประธาน พร้อมด้วยอธิบดีกรมคุ้มครองสิทธิและเสรีภาพ ร่วมเป็นคณะกรรมการ ผลปรากฎว่า คณะกรรมการฯอนุมัติให้มีการช่วยเหลือเยียวยาเพิ่มเติมทั้ง 25 ราย ในวงเงินสูงสุดที่กฎหมายกําหนดอีกรายละ 90,000 บาท โดยเป็นค่าตอบแทนการตาย 50,000 บาท และค่าเสียหายอื่น 40,000 บาท รวมทั้งสิ้น 2,250,000 บาท เนื่องจากเป็นกรณีอุกฉกรรจ์ สะเทือนขวัญ และสาธารณชนให้ความสนใจที่มีผู้เสียชีวิต และบาดเจ็บ จํานวนมาก ซึ่งเป็นการกระทําต่อเด็กเล็กในศูนย์พัฒนาเด็กเล็ก 22 ราย
นายสมศักดิ์ กล่าวอีกว่า สําหรับอีก 3 รายที่เป็นพลเมืองดีก็จะได้รับเงิน ในส่วนนี้ เช่นกัน คือครู 2 ราย รวมถึงครูพรที่ตั้งครรภ์ซึ่งมีโอกาส ที่จะวิ่งหลบหนี ออกไปได้แต่กลับเลือกที่จะอยู่ในศูนย์พัฒนาเด็กเล็ก เพื่อปกป้องช่วยเหลือเด็ก และประชาชนทั่วไป 1 ราย ที่พยายามตะโกนห้ามผู้ต้องหาไม่ให้เข้าไปทําร้ายผู้บริสุทธิ์จนตัวเองเสียชีวิต นอกจากนี้คณะกรรมการฯ ได้ร่วมบริจาคเงินค่าเบี้ยประชุมเพื่อสมทบ ช่วยเหลือเพิ่มเติมให้กับพลเมืองดีทั้ง 3 รายด้วย เนื่องจากพฤติการณ์ และข้อเท็จจริงของทั้ง 3 ราย ได้เสียสละชีวิตของตัวเองเพื่อช่วยเหลือผู้อื่น เป็นสิ่งที่ควรได้รับการยกย่องเชิดชูอย่างยิ่งในการเป็นแบบอย่างของการกระทําตนที่ดีให้แก่บุคคลทั่วไป ส่วนที่เหลืออีก 11 ราย อยู่ระหว่าง รอเอกสาร เพื่อเสนอคณะอนุกรรมการกลั่นกรองอุทธรณ์ฯ และจะเร่งรัดให้ฝ่ายเลขาประสานสํานักงานยุติธรรมจังหวัดหนองบัวลําภู รวบรวมหลักฐานเพื่อนําเสนอโดยเร็วต่อไป
"นายกฯ ท่านเป็นห่วงเรื่องนี้มาตลอด และสั่งให้ผมเร่งดําเนินการ ช่วยเหลือครอบครัวของผู้เสียชีวิต และต้องขอแสดงความเสียใจ และสะเทือนใจกับเหตุการณ์นี้อีกครั้ง เพราะเป็นครั้งแรก ที่เกิดขึ้น กับประเทศไทย ในการกระทําทารุณโหดร้าย กับเด็กเล็ก และครูที่ตั้งครรภ์ รวมถึงประชาชนผู้บริสุทธิ์ด้วย และเราต้อง พยายาม หามาตรการป้องกัน เพื่อไม่ให้เกิดเหตุการณ์ที่รุนแรงและน่าสลดใจแบบนี้ขึ้นอีก"นายสมศักดิ์ กล่าว
ทั้งนี้ ก่อนหน้านี้ ครอบครัวของครูพร และผู้เสียชีวิตรายอื่นๆ ได้รับเงิน เยียวยาไปแล้วเมื่อวันที่ 9 ต.ค.2565 เป็นค่าเสียชีวิต 50,000 บาท ค่าทําศพ 20,000 บาท ค่าขาดผู้อุปการะเลี้ยงดู 40,000 บาท รวม รายละ 110,000 บาท และภายหลังจากคณะกรรมการฯ อนุมัติวันนี้ ก็จะได้เพิ่มอีกเป็นค่าตอบแทนการตาย 50,000 บาท และค่าเสียหายอื่น 40,000 บาท รวมเป็นเงินทั้งสิ้นครอบครัวละ 200,000 บาท เป็นไป ตามพระราชบัญญัติค่าตอบแทนผู้เสียหายและค่าทดแทนและค่าใช้จ่ายแก่จําเลยในคดีอาญา พ.ศ.2544 และที่แก้ไขเพิ่มเติม ฉบับที่ 2 พ.ศ.2559
รัฐบาลไทย-ข่าวทำเนียบรัฐบาล-รองปลัดฯ สุรพล เป็นประธานในกิจกรรมสัมมนาสรุปผลการดำเนินโครงการ "พลิกธุรกิจ SMEs ไทยสู่การผลิตสมัยใหม่ 4.0" เขตพื้นที่ 1
วันศุกร์ที่ 11 พฤศจิกายน 2565
รองปลัดฯ สุรพล เป็นประธานในกิจกรรมสัมมนาสรุปผลการดําเนินโครงการ "พลิกธุรกิจ SMEs ไทยสู่การผลิตสมัยใหม่ 4.0" เขตพื้นที่ 1
รองปลัดฯ สุรพล เป็นประธานในกิจกรรมสัมมนาสรุปผลการดําเนินโครงการ "พลิกธุรกิจ SMEs ไทยสู่การผลิตสมัยใหม่ 4.0" เขตพื้นที่ 1
(วันที่ 10 พฤศจิกายน 2565) นายสุรพล ชามาตย์ รองปลัดกระทรวงอุตสาหกรรม เป็นประธานในกิจกรรมสัมมนาสรุปผลการดําเนินโครงการ "พลิกธุรกิจ SMEs ไทยสู่การผลิตสมัยใหม่ 4.0" เขตพื้นที่ 1 พื้นที่การดําเนินการกรุงเทพมหานครและภาคใต้ และพิธีมอบประกาศนียบัตรกิจการที่ประสบความสําเร็จ (Success Case) เขตพื้นที่ 1 โดยมีนายจักรพันธ์ เด่นดวงบริพันธ์ ผู้อํานวยการกองยุทธศาสตร์และแผนงาน กล่าวรายงาน และนายสมชาย จักรกรีนทร์ ผู้อํานวยการสถาบันไทย-เยอรมัน ร่วมด้วย ณ เวสต์เกต ฮอลล์ ชั้น 4 ศูนย์การค้าเซ็นทรัล เวสต์เกต จ.นนทบุรี
โครงการส่งเสริมและพัฒนาเอสเอ็มอี แบบเฉพาะกลุ่ม ภายใต้กองทุนพัฒนาเอสเอ็มอีตามแนวประชารัฐ ประจําปีงบประมาณ พ.ศ. 2565 มีวัตถุประสงค์เพื่อเพิ่มผลิตภาพกระบวนการผลิตผู้ประกอบการ SMEs โดยใช้เทคโนโลยีดิจิทัล หุ่นยนต์ และระบบอัตโนมัติ ผ่านการกระตุ้นภาคอุตสาหกรรมให้เกิดความต้องการประยุกต์ใช้หุ่นยนต์และระบบอัตโนมัติ เพื่อปรับปรุงกระบวนการผลิต สนับสนุนภาคอุตสาหกรรมในการวิเคราะห์ ค้นหาความต้องการ และจัดทํา Feasibility Study สําหรับต่อยอดไปสู่แหล่งเงินทุนสนับสนุนการลงทุนในอนาคต ทั้งนี้ ผลการประเมินโครงการคาดว่าจะเกิดการลงทุนในการนําระบบอัตโนมัติและหุ่นยนต์มาใช้กว่า 230 ล้านบาท และสามารถเพิ่มมูลค่าทางเศรษฐกิจโดยรวมได้กว่า 300 ล้านบาท
สําหรับพิธีมอบประกาศนียบัตรกิจการที่ประสบความสําเร็จ (Success Case) เขตพื้นที่ 1 โดยมีผู้รับรางวัล จํานวน 5 ราย ได้แก่ บริษัท เยาวราช จํากัด บริษัท แซนนิต้า อินเตอร์เนชั่นแนล จํากัด บริษัท เจ.แอล.พรีซิชั่นพาร์ท จํากัด บริษัท สันติภาพ (ฮั่วเพ้ง 1958) จํากัด และบริษัท เจ.ดี.พูลส์ จํากัด และภายในงานยังมีการบรรยายให้ความรู้เกี่ยวกับการวิเคราะห์กระบวนการผลิตเพื่อพัฒนาระบบอัตโนมัติ โดยนายนันทชัย ว่องปฏิเวธ วิทยากรจากสถาบันไทย-เยอรมัน
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม เผยอนุกรรมการอุทธรณ์ ชงจ่ายเงินเยียวยาเพิ่มเหตุสะเทือนขวัญหนองบัวฯ 25 ราย กรณีตายแบบทารุณ -พลเมืองดี เตรียมชงชุดใหญ่อนุมัติบ่ายนี้
วันศุกร์ที่ 11 พฤศจิกายน 2565
รัฐมนตรีว่าการกระทรวงยุติธรรม เผยอนุกรรมการอุทธรณ์ ชงจ่ายเงินเยียวยาเพิ่มเหตุสะเทือนขวัญหนองบัวฯ 25 ราย กรณีตายแบบทารุณ -พลเมืองดี เตรียมชงชุดใหญ่อนุมัติบ่ายนี้
รัฐมนตรีว่าการกระทรวงยุติธรรม เผยอนุกรรมการอุทธรณ์ ชงจ่ายเงินเยียวยาเพิ่มเหตุสะเทือนขวัญหนองบัวฯ 25 ราย กรณีตายแบบทารุณ -พลเมืองดี เตรียมชงชุดใหญ่อนุมัติบ่ายนี้ พร้อมประสาน รมว.ศึกษาฯ ช่วยสามีครูพรหาทางบรรจุกรณีพิเศษ
นายสมศักดิ์ เทพสุทิน รัฐมนตรีว่าการกระทรวงยุติธรรม เปิดเผยว่า ตนได้รับรายงานจาก นายเรืองศักดิ์ สุวารี อธิบดีกรมคุ้มครองสิทธิและเสรีภาพ ว่า ในช่วงเช้าเวลา 09.30 น. ได้มีการประชุมคณะอนุกรรมการพิจารณากลั่นกรองอุทธรณ์ ได้พิจารณาเยียวยาเพิ่มเติม เหตุกราดยิงและฟัน จ.หนองบัวลําภู ผลปรากฏว่า คณะอนุกรรมการฯ ได้อนุมัติให้มีการช่วยเหลือเยียวยาเพิ่มเติม 25 ราย รวมทั้งสิ้น 850,000 บาท แบ่งเป็น 1. กรณีตายแบบทารุณโหดร้าย โดยเป็นกระทําต่อเด็ก ซึ่งเป็นผู้ที่อ่อนแอและไม่มีทางต่อสู้ คือ เด็กเล็กที่เสียชีวิตในศูนย์พัฒนาเด็กเล็ก 22 ราย เสนอจ่ายเพิ่มเติมรายละ 30,000 บาท รวมทั้งสิ้น 660,000 บาท 2. กรณีตายแบบพลเมืองดี 3 ราย เสนอจ่ายเพิ่มเติม 2 รายๆ ละ 50,000 บาท และสําหรับครูพรที่ตั้งครรภ์ อนุมัติจ่ายเพิ่ม 90,000 บาท ในฐานะที่เป็นพลเมืองดีและให้การเยียวยาเพิ่มเติมเป็นค่าเสียหายอื่น เพราะเสียชีวิตในขณะตั้งครรภ์ รวมทั้งสิ้น 190,000 บาท
นายสมศักดิ์ กล่าวอีกว่า ส่วนที่เหลืออีก 11 ราย กําลังรอเอกสารและคณะอนุกรรมการกลั่นกรอง อุทธรณ์ได้เร่งรัดให้ฝ่ายเลขาประสานสํานักงานยุติธรรมจังหวัดหนองบัวลําภู รวบรวมหลักฐานเพื่อนําเสนอโดยเร็วต่อไป โดยในช่วงบ่ายเวลา 13.00 น. จะมีการประชุม คณะกรรมการพิจารณาค่าตอบแทนพิจารณาค่าตอบแทนผู้เสียหายและค่าทดแทนและค่าใช้จ่ายแก่จําเลยในคดีอาญา เพื่อพิจารณาอนุมัติให้การช่วยเหลือเยียวยา เพิ่มเติมตามความเห็นของคณะอนุกรรมการกลั่นกรองอุทธรณ์ฯ ต่อไป ซึ่งเมื่อมีมติอย่างเป็นทางการจากอนุกรรมการกลั่นกรองแล้วจะรีบแจ้งให้ทราบต่อไป
"ยืนยันว่ารัฐบาลไม่ได้นิ่งนอนใจ ได้สั่งการให้กรมคุ้มครองสิทธิและเสรีภาพหาทางในการช่วยเหลือเยียวยาเพื่อเป็นการทดแทน ในเรื่องนี้ผมจะติดตามอย่างใกล้ชิด เพราะเป็นสิ่งที่ผมจะสามารถพอช่วยบรรเทาความโศกเศร้าของครอบครัวผู้เสียชีวิตได้ สําหรับสามีของครูพร ซึ่งเป็นครูอัตราจ้าง ตนได้หารือกับ น.ส.ตรีนุช เทียนทอง รมว.ศึกษาธิการ ว่าจะหาทางช่วยเหลือ เพื่อหาทางบรรจุตําแหน่งเป็นครูประจําในกรณีพิเศษ ว่าจะทําได้อย่างไรบ้าง ตรงนี้เป็นการบูรณาการช่วยเหลือกันของทุกหน่วยงานอีกด้วย"นายสมศักดิ์ กล่าว
รัฐบาลไทย-ข่าวทำเนียบรัฐบาล-พม. ช่วยเด็ก 10 คนสุดท้ายออกจากสถานสงเคราะห์เอกชนแล้ว ที่ จ.สมุทรสงคราม  พร้อมเร่งตรวจสอบมาตรฐานสถานรองรับเด็กทั่วประเทศ
วันศุกร์ที่ 11 พฤศจิกายน 2565
พม. ช่วยเด็ก 10 คนสุดท้ายออกจากสถานสงเคราะห์เอกชนแล้ว ที่ จ.สมุทรสงคราม  พร้อมเร่งตรวจสอบมาตรฐานสถานรองรับเด็กทั่วประเทศ
พม. ช่วยเด็ก 10 คนสุดท้ายออกจากสถานสงเคราะห์เอกชนแล้ว ที่ จ.สมุทรสงคราม  พร้อมเร่งตรวจสอบมาตรฐานสถานรองรับเด็กทั่วประเทศ
วันนี้ (11 พ.ย. 65) เวลา 08.00 น. นายอนุกูล ปีดแก้ว ปลัดกระทรวงการพัฒนาสังคมและความมั่นคงของมนุษย์ (ปลัด พม.) เปิดเผยว่า เมื่อช่วงเย็นของวานนี้ (10 พ.ย. 65) พัฒนาสังคมและความมั่นคงของมนุษย์จังหวัดสมุทรสงคราม พร้อมด้วยพนักงานเจ้าหน้าที่ในการสงเคราะห์เด็กและคุ้มครองสวัสดิภาพเด็ก ตาม พ.ร.บ.คุ้มครองเด็ก พ.ศ. 2546 ได้นําเด็กที่เหลืออยู่ จํานวน 10 คนสุดท้าย อายุระหว่าง 4 - 13 ปี ออกมาจากสถานสงเคราะห์เด็กเอกชนแห่งหนึ่งในจังหวัดสมุทรสงครามแล้ว หลังจากถูกร้องเรียนว่าทําร้ายร่างกายเด็ก ขณะนี้ เด็กทั้งหมดอยู่ในความคุ้มครองสวัสดิภาพในสถานรองรับเด็กของกระทรวง พม. เรียบร้อยแล้ว ส่วนสถานสงเคราะห์เด็กเอกชนดังกล่าว ผู้ว่าราชการจังหวัดสมุทรสงครามได้ลงนามในคําสั่งจังหวัด เพื่อเพิกถอนใบอนุญาตในการจัดตั้งสถานสงเคราะห์ฯ มีผลตั้งแต่วันที่ 10 พ.ย. 65
นายอนุกูล กล่าวเพิ่มเติมว่า กระบวนการช่วยเหลือเด็กต่อไปนั้น กระทรวง พม. โดยทีม One Home พม. จังหวัดสมุทรสงคราม จะเร่งสอบประวัติเด็ก ประเมินทางสังคม และประเมินภาวะช่วงอายุเด็ก รวมถึงการติดตามหาครอบครัวและญาติพี่น้อง เพื่อประสานรับเด็กกลับบ้าน หากไม่พร้อมดูแล กระทรวง พม. มีสถานสงเคราะห์เด็กในสังกัดไว้รองรับเพื่อให้ความดูแลคุ้มครองตาม พ.ร.บ.คุ้มครองเด็ก พ.ศ. 2546 จากนั้น จะวางแผนการช่วยเหลือในด้านต่างๆ ร่วมกับหน่วยงานที่เกี่ยวข้องต่อไป ส่วนเรื่องการเรียนหนังสือของเด็ก ขออย่าได้เป็นกังวล เพราะระหว่างนี้ เด็กทุกคนจะได้เรียนผ่านระบบออนไลน์อย่างต่อเนื่องนอกจากนี้ กระทรวง พม. ได้เร่งตรวจสอบการดําเนินงานของสถานรองรับเด็กทั่วประเทศ เพื่อให้สามารถดูแลเด็กได้อย่างถูกต้องตามมาตรฐานและกฎหมายที่กําหนดต่อไป
รัฐบาลไทย-ข่าวทำเนียบรัฐบาล-อธิบดี กสร. แจงช่วยเหลือลูกจ้างเก็บผลไม้ป่าที่ประเทศสวีเดนเต็มที่
วันศุกร์ที่ 11 พฤศจิกายน 2565
อธิบดี กสร. แจงช่วยเหลือลูกจ้างเก็บผลไม้ป่าที่ประเทศสวีเดนเต็มที่
กสร. แจงการดําเนินการช่วยเหลือลูกจ้างเก็บผลไม้ป่าที่ประเทศสวีเดน ได้รับคําร้องลูกจ้างแล้ว 155 ราย รวมสิทธิประโยชน์กว่า 26 ล้านบาท พร้อมขอให้ลูกจ้างเชื่อมั่นในการทํางานของเจ้าหน้าที่ ในการดูแลให้ลูกจ้างได้รับสิทธิประโยชน์ตามกฎหมาย
นายนิยม สองแก้ว อธิบดีกรมสวัสดิการและคุ้มครองแรงงาน (กสร.) เปิดเผยถึงการให้ความช่วยเหลือลูกจ้างที่เดินทางไปเก็บผลไม้ป่าประเทศสวีเดนไม่ได้รับความเป็นธรรมจากการจ้างงานว่า นายสุชาติ ชมกลิ่น รัฐมนตรีว่าการกระทรวงแรงงาน มีความห่วงใยถึงการให้ความช่วยเหลือลูกจ้างกลุ่มดังกล่าว จึงมอบหมายให้กรมสวัสดิการและคุ้มครองแรงงานดําเนินการตรวจสอบข้อเท็จจริง พร้อมให้การช่วยเหลืออย่างเต็มที่ โดยตั้งแต่วันที่ 10 ตุลาคม ถึงวันที่ 4 พฤศจิกายน 2565 กสร. ได้รับคําร้องจากลูกจ้างแล้ว จํานวน 155 ราย เป็นเงินจํานวน 26,037,836.14 บาท ทั้งนี้ มีลูกจ้างสามารถเจรจากับนายจ้างจนได้ข้อยุติ จํานวน 16 ราย ได้รับเงินทั้งสิ้น 415,193 บาท คงเหลือลูกจ้างจํานวน 139 คน ซึ่งขณะนี้อยู่ระหว่างการดําเนินการสอบข้อเท็จจริง รวบรวมพยานหลักฐาน เอกสารที่เกี่ยวข้องเพื่อดําเนินการออกคําสั่งต่อไป
อธิบดีกล่าวต่อไปว่า การดําเนินการช่วยเหลือลูกจ้างกลุ่มดังกล่าวให้ได้รับสิทธิประโยชน์ตามกฎหมายคุ้มครองแรงงานนั้น พนักงานตรวจแรงงานจะต้องรับฟังข้อเท็จจริงจากทุกฝ่ายควบคู่ไปกับการรวบรวมพยานหลักฐานเพื่อให้เกิดความเป็นธรรมทั้งสองฝ่าย ขณะเดียวกัน มีลูกจ้างยื่นคําร้อง (คร.7) ต่อพนักงานตรวจแรงงาน สํานักงานสวัสดิการและคุ้มครองแรงงานตามภูมิลําเนาหรือที่ลูกจ้างสะดวก ซึ่งจะต้องรวบรวมเอกสารที่เกี่ยวข้องทั้งหมดส่งไปยังสํานักงานสวัสดิการและคุ้มครองแรงงานตามภูมิลําเนาของนายจ้างเพื่อดําเนินการออกคําสั่ง ทั้งนี้ ขอให้ลูกจ้างมั่นใจได้ว่า กสร. ไม่ได้นิ่งนอนใจ และมุ่งมั่นที่จะช่วยเหลือลูกจ้างอย่างเต็มที่ หากลูกจ้างมีข้อสงสัยสามารถสอบถามเพิ่มเติมได้ที่ กองคุ้มครองแรงงาน โทร. 0 2660 2069 – 71 หรือสํานักงานสวัสดิการและคุ้มครองแรงงานจังหวัดทุกจังหวัด และสํานักงานสวัสดิการและคุ้มครองแรงงานกรุงเทพมหานครพื้นที่ 1-10 หรือโทรสายด่วน 1506 กด 3 หรือ 1546
รัฐบาลไทย-ข่าวทำเนียบรัฐบาล-กรมทางหลวงชนบท เตรียมความพร้อมมาตรการอำนวยความสะดวก และปลอดภัยให้ประชาชนรองรับการเดินทางในช่วงวันหยุดราชการ
วันศุกร์ที่ 11 พฤศจิกายน 2565
กรมทางหลวงชนบท เตรียมความพร้อมมาตรการอํานวยความสะดวก และปลอดภัยให้ประชาชนรองรับการเดินทางในช่วงวันหยุดราชการ
กรณีพิเศษการประชุม APEC 2022 ระหว่างวันที่ 16 - 20 พฤศจิกายน 2565 ตามนโยบายของรัฐมนตรีว่าการกระทรวงคมนาคม
กรมทางหลวงชนบท (ทช.) กระทรวงคมนาคม เตรียมความพร้อมดําเนินการตามมาตรการอํานวยความสะดวกและปลอดภัย เพื่อรองรับการเดินทางของประชาชนช่วงวันหยุดยาวระหว่างวันที่ 16 - 20 พฤศจิกายน 2565 ซึ่งเป็นช่วงการประชุมความร่วมมือทางเศรษฐกิจในเอเชีย - แปซิฟิก (APEC 2022) ทั้งนี้ นายศักดิ์สยาม ชิดชอบ รัฐมนตรีว่าการกระทรวงคมนาคม ได้สั่งการให้ทุกหน่วยงานในสังกัดกระทรวงคมนาคมที่เกี่ยวข้อง ดําเนินการตามมาตรการอํานวยความสะดวกและความปลอดภัยเพื่อเพิ่มประสิทธิภาพในการเดินทางให้กับประชาชน เป็นการป้องกันและลดอัตราการเกิดอุบัติเหตุบนท้องถนนอย่างเป็นรูปธรรม โดยในส่วนของ ทช. ได้มีการเตรียมแนวทางให้หน่วยงานทั้งในส่วนกลางและส่วนภูมิภาคทั่วประเทศดําเนินการตามมาตรการ ดังนี้
1. ปรับปรุงซ่อมแซมถนนและสะพานในความรับผิดชอบให้มีความสะดวกและปลอดภัย โดยติดตั้งเครื่องหมายจราจร อุปกรณ์อํานวยความปลอดภัย ไฟฟ้าแสงสว่าง และไฟสัญญาณจราจรให้ครบถ้วน
2. ตรวจสอบและวิเคราะห์ข้อมูลสถิติอุบัติเหตุที่เกิดขึ้นระหว่างวันที่ 16 - 20 พฤศจิกายน 2565 ผ่านระบบ ARMS
3. เฝ้าระวังอุบัติเหตุให้กับผู้ใช้เส้นทางและเข้าช่วยเหลือเมื่อพบรถเสียหรือเกิดอุบัติเหตุ โดยดําเนินการตามความเหมาะสมในแต่ละพื้นที่
4. โครงการที่อยู่ระหว่างดําเนินการก่อสร้างและงานซ่อมบํารุงทางและสะพาน ให้ตรวจสอบพื้นที่โครงการในความรับผิดชอบแล้วดําเนินการคืนพื้นผิวจราจรให้สามารถสัญจรได้ พร้อมทั้งติดตั้งป้ายเตือน สัญญาณไฟจราจร อุปกรณ์อํานวยความปลอดภัยบริเวณพื้นที่ก่อสร้างให้ครบถ้วน พร้อมตรวจสอบให้อยู่ในสภาพที่สามารถใช้งานได้อยู่เสมอ และตรวจสอบไฟฟ้าแสงสว่างในพื้นที่ก่อสร้างหรือพื้นที่ใกล้เคียงเพื่อความปลอดภัยของผู้สัญจร
ทช. ขอความร่วมมือทุกท่านโปรดใช้ความระมัดระวังในการขับขี่ ไม่ประมาท เมาไม่ขับ คาดเข็มขัดนิรภัย ปฏิบัติตามกฎจราจรอย่างเคร่งครัดและสวมหมวกนิรภัยทุกครั้งก่อนใช้รถ เพื่อให้สามารถเดินทางได้อย่างสะดวกปลอดภัย ทั้งนี้ ประชาชนสามารถติดต่อสอบถามข้อมูลหรือแจ้งเหตุได้ที่สายด่วนกรมทางหลวงชนบท โทร. 1146
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงวัฒนธรรมเป็นประธานในพิธีบวงสรวงการจัดการแสดงทางวัฒนธรรมในงานเลี้ยงรับรองอาหารค่ำสำหรับการประชุมผู้นำเขตเศรษฐกิจเอเปค พ.ศ. 2565
วันศุกร์ที่ 11 พฤศจิกายน 2565
รัฐมนตรีว่าการกระทรวงวัฒนธรรมเป็นประธานในพิธีบวงสรวงการจัดการแสดงทางวัฒนธรรมในงานเลี้ยงรับรองอาหารค่ําสําหรับการประชุมผู้นําเขตเศรษฐกิจเอเปค พ.ศ. 2565
รัฐมนตรีว่าการกระทรวงวัฒนธรรมเป็นประธานในพิธีบวงสรวงการจัดการแสดงทางวัฒนธรรมในงานเลี้ยงรับรองอาหารค่ําสําหรับการประชุมผู้นําเขตเศรษฐกิจเอเปค พ.ศ. 2565
รัฐมนตรีว่าการกระทรวงวัฒนธรรมเป็นประธานในพิธีบวงสรวงการจัดการแสดงทางวัฒนธรรมในงานเลี้ยงรับรองอาหารค่ําสําหรับการประชุมผู้นําเขตเศรษฐกิจเอเปค พ.ศ. 2565
วันที่ 11 พฤศจิกายน 2565 เวลา 09.09 น. นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานพิธีบวงสรวงการจัดการแสดงทางวัฒนธรรมในงานเลี้ยงรับรองอาหารค่ําสําหรับการประชุมผู้นําเขตเศรษฐกิจเอเปค พ.ศ. 2565 โดยมี นางยุพา ทวีวัฒนะกิจบวร ปลัดกระทรวงวัฒนธรรม นางยุถิกา อิศรางกูร ณ อยุธยา รองปลัดกระทรวงวัฒนธรรม และเจ้าหน้าที่ที่เกี่ยวข้องเข้าร่วม ณ บริเวณหอประชุมกองทัพเรือ เขตบางกอกใหญ่ กรุงเทพฯ
รัฐบาลไทย-ข่าวทำเนียบรัฐบาล-ธอส. ร่วมงาน “มหกรรมการเงินเชียงใหม่ ครั้งที่ 17”
วันศุกร์ที่ 11 พฤศจิกายน 2565
ธอส. ร่วมงาน “มหกรรมการเงินเชียงใหม่ ครั้งที่ 17”
ธอส. จัดโปรโมชั่นเด็ด ร่วมงาน “มหกรรมการเงินเชียงใหม่ ครั้งที่ 17” สินเชื่อบ้านดอกเบี้ยปีแรกเพียง 2.60% ต่อปี พร้อมผลิตภัณฑ์ทางการเงินมากมาย 11-13 พฤศจิกายน 2565 @ศูนย์การค้าเซ็นทรัล เชียงใหม่ แอร์พอร์ต
ธนาคารอาคารสงเคราะห์ (ธอส.) ร่วมส่งเสริมให้ประชาชนชาวภาคเหนือได้เข้าถึงสินเชื่อที่อยู่อาศัยง่ายขึ้น ธอส. จึงได้นําผลิตภัณฑ์ทางการเงินของธนาคารเข้าร่วมงาน “มหกรรมการเงินเชียงใหม่ ครั้งที่ 17 Money Expo Chiangmai 2022” นําโดย สินเชื่อบ้านอัตราดอกเบี้ยต่ํา ปีที่ 1 เท่ากับ MRR-3.55% (ปัจจุบันเท่ากับ 2.60%) ต่อปี เฉลี่ย 3 ปีแรกเพียง 2.917% (อัตราดอกเบี้ย MRR ของ ธอส.ในปัจจุบันเท่ากับ 6.150% ต่อปี) ผ่อนชําระนานสูงสุดถึง 40 ปี ให้กู้ครอบคลุมทุกวัตถุประสงค์หลัก อาทิ ซื้อบ้าน/คอนโดมิเนียม ปลูกสร้าง และรีไฟแนนซ์ หลักประกันในการยื่นคําขอกู้ต้องอยู่ในพื้นที่จังหวัดเชียงใหม่ แม่ฮ่องสอน เชียงราย พะเยา น่าน ลําปาง ลําพูน แพร่ และตาก เท่านั้น จองสิทธิ์ภายในงาน ยื่นกู้ตั้งแต่วันที่ 11 พฤศจิกายน -15 ธันวาคม 2565 อนุมัติและทํานิติกรรมภายในวันที่ 31 มกราคม 2566 นอกจากนี้ยังมี สินเชื่ออัตราดอกเบี้ยต่ําสุดช่วง Golden Minute สําหรับลูกค้าที่จองดอกเบี้ยแบบที่ 1 ภายในระยะเวลาที่กําหนด สามารถลุ้นรับอัตราดอกเบี้ยพิเศษปีแรกเพียง 0.69% ต่อปี เปิดจองสิทธิ์ผ่าน Mobile Application : GHB ALL และ GHB ALL GEN ในวันอาทิตย์ที่ 13 พฤศจิกายน 2565 ระหว่างเวลา 15.00-15.15 น. จองก่อนได้สิทธิ์ก่อนจนกว่าจะเต็มกรอบวงเงิน
สลากออมทรัพย์ ธอส. ให้ผลตอบแทนดีโอกาสถูกรางวัลสูง ประกอบด้วย ชุดขาลเพิ่มพูน หน่วยละ 1,000 บาท ผลตอบแทนหน้าสลาก 0.30% ต่อปี และบวกผลตอบแทนผันแปรตามคุณภาพสินเชื่อโครงการ 0.70% ต่อปี รวมรับผลตอบแทนสูงสุด 1% ต่อปี (เงื่อนไขเป็นไปตามที่ธนาคารกําหนด) พร้อมโอกาสลุ้นรางวัลที่ 1 รางวัลละ 2 ล้านบาท ชุดต่อเงิน ต่อทอง หน่วยละ 10,000 บาท ผลตอบแทนหน้าสลาก 0.50% ต่อปี พร้อมโอกาสลุ้นรางวัลที่ 1 เป็นสลากชุดต่อเงิน ต่อทอง มูลค่า 1 ล้านบาท และรางวัลเลขท้าย 1 ตัว และชุดเกล็ดดาว Plus หน่วยละ 5,000 บาท ผลตอบแทนหน้าสลาก 0.65% ต่อปี โอกาสถูกรางวัลที่ 1 มูลค่า 1 ล้านบาท จองสิทธิ์ภายในงานและซื้อสลากระหว่างวันที่ 11-20 พฤศจิกายน 2565 ณ สาขาในจังหวัดเชียงใหม่ แม่ฮ่องสอน เชียงราย พะเยา น่าน ลําปาง ลําพูน แพร่ และตาก (เงื่อนไขเป็นไปตามที่ธนาคารกําหนด)
บ้านมือสอง ธอส. คุณภาพดี ทําเลเด่นกว่า 300 รายการ ในจังหวัดเชียงใหม่และพื้นที่ใกล้เคียง จําหน่ายพร้อมส่วนลดสูงสุด 40% จากราคาปกติ ราคาขายต่ําสุดเพียง 195,000 บาท ได้แก่ ทรัพย์ประเภทบ้านเดี่ยว 1 ชั้น ขนาดเนื้อที่ 52 ตารางวา โครงการหัวฝาย อ.เมืองลําปาง จ.ลําปาง พร้อมสิทธิ์รับสินเชื่ออัตราดอกเบี้ย 0% ต่อปี นานสูงสุดถึง 24 เดือน ทั้งนี้ ลูกค้าที่ใช้บริการผลิตภัณฑ์การเงินตามเงื่อนไขและระยะเวลาที่ธนาคารกําหนด ได้รับของสมนาคุณฟรีอีกมากมาย โดยมหกรรมการเงินเชียงใหม่ ครั้งที่ 17 จะจัดขึ้นระหว่างวันที่ 11-13 พฤศจิกายน 2565 ณ ศูนย์การค้าเซ็นทรัล เชียงใหม่ แอร์พอร์ต สอบถามรายละเอียดเพิ่มเติมได้ที่ G H Bank Call Center โทร 0-2645-9000 หรือ Facebook Fanpage ธนาคารอาคารสงเคราะห์ และติดตามข่าวสารของธนาคารได้ที่ Mobile Application : GHB ALL, Mobile Application : GHB ALL GEN และ www.ghbank.co.th
รัฐบาลไทย-ข่าวทำเนียบรัฐบาล-PM emphasizes strengthening of ASEAN-led mechanisms at 41st ASEAN Summit (retreat session)
วันศุกร์ที่ 11 พฤศจิกายน 2565
PM emphasizes strengthening of ASEAN-led mechanisms at 41st ASEAN Summit (retreat session)
PM emphasizes strengthening of ASEAN-led mechanisms at 41st ASEAN Summit (retreat session)
November 11, 2022, at 1030hrs, at the Ballroom I and Ballroom II, Sokha Hotel, Phnome Penh, Cambodia, Prime Minister and Defense Minister Gen. Prayut Chan-o-cha attended the 41st ASEAN Summit (retreat session), which was attended by leaders of the 9 ASEAN member countries (except Myanmar) and ASEAN Secretary-General. Deputy Secretary-General to the Prime Minister and Acting Government Spokesperson Anucha Burapachaisri disclosed gist of the meeting as follows:
At the 41st ASEAN Summit (retreat session), the Prime Minister proposed 2 key points that ASEAN should undertake concurrently amidst ongoing global challenges:
First is strengthening ASEAN-led mechanisms through leveraging capacity and synergizing operation of each mechanism to promote ASEAN’s centrality, and maintain ASEAN’s strategic value in the ASEAN-centered regional architecture.
Second is further enhancing relations with Dialogue Partners and other external partners on the basis of mutual trust, mutual respect, and mutual benefit. ASEAN should maintain balanced relations for regional security and stability.
ASEAN may take part in the regional and international situation by utilizing ASEAN’s convening power to bring all concerned parties together and engage in fruitful discussions. In addition to the ASEAN related Summits this week, Indonesia will host G20 and Thailand APEC next week, where the key actors on this matter will attend. ASEAN must utilize this opportunity to encourage constructive engagement among them.
The Prime Minister was of the view that ASEAN’s role in the Myanmar situation is extremely important and crucial. Everyone wants to see peace and stability in Myanmar for the benefit of Myanmar people and the ASEAN Community. All parties need to work together to deliver humanitarian assistance to those in need in Myanmar. As a neighbor sharing border with Myanmar, Thailand is ready to support and cooperate with ASEAN and the international community to provide humanitarian assistance to the people of Myanmar.
In closing, the Prime Minister congratulated Cambodia for the successful chairmanship this year. Thailand is also ready to support Indonesia’s chairmanship next year to further strengthen the ASEAN Community.
รัฐบาลไทย-ข่าวทำเนียบรัฐบาล-รมว.เฮ้ง ส่ง ‘โฆษก’ เยี่ยมกลุ่มบายศรีบึงกาฬ สร้างอาชีพเสริม รับนักท่องเที่ยวสายมู
วันศุกร์ที่ 11 พฤศจิกายน 2565
รมว.เฮ้ง ส่ง ‘โฆษก’ เยี่ยมกลุ่มบายศรีบึงกาฬ สร้างอาชีพเสริม รับนักท่องเที่ยวสายมู
รมว.เฮ้ง ส่ง ‘โฆษก’ เยี่ยมกลุ่มบายศรีบึงกาฬ สร้างอาชีพเสริม รับนักท่องเที่ยวสายมู
วันที่ 10 พฤศจิกายน 2565 นายสุชาติ ชมกลิ่น รัฐมนตรีว่าการกระทรวงแรงงาน มอบหมายให้ นางเธียรรัตน์ นะวะมะวัฒน์ โฆษกกระทรวงแรงงาน (ฝ่ายการเมือง) ลงพื้นที่ตรวจเยี่ยมพบปะให้กําลังใจกลุ่มอาชีพทําบายศรีท่าเรือขวัญชัยนาคา
จังหวัดบึงกาฬ โดยมี นายสิบหมื่นชัย โพธิสินธุ์ ผู้ตรวจราชการกรม กรมการจัดหางาน จัดหางานจังหวัดบึงกาฬ ประธานกลุ่มและสมาชิกกลุ่มให้การต้อนรับ ณ กลุ่มอาชีพบายศรีท่าเรือขวัญชัยนาคา อําเภอบึงโขงหลง จังหวัดบึงกาฬ
นางเธียรรัตน์ กล่าวว่า จากสถานการณ์การแพร่ระบาดของโควิด-19 ที่คลี่คลายลงในปัจจุบัน ทําให้ภาคธุรกิจการท่องเที่ยวเริ่มฟื้นตัว ท่านสุชาติ ชมกลิ่น รัฐมนตรีว่าการกระทรวงแรงงานจึงมีนโยบายให้กระทรวงแรงงานเร่งส่งเสริมการประกอบอาชีพด้านการท่องเที่ยวในพื้นที่ต่างๆ เพื่อสนับสนุนให้เกิดการจ้างงาน ประชาชนมีทักษะฝีมือ มีงานทํา มีอาชีพและรายได้ที่มั่นคงสอดคล้องกับนโยบายรัฐบาล ในวันนี้ท่านสุชาติ ชมกลิ่น รัฐมนตรีว่าการกระทรวงแรงงาน จึงได้มอบหมายให้ดิฉันและคณะ ลงพื้นที่เยี่ยมพบปะให้กําลังใจแก่สมาชิกกลุ่มอาชีพทําบายศรีท่าเรือขวัญชัยนาคา ที่จังหวัดบึงกาฬ ซึ่งจากการพูดคุยกับสมาชิกกลุ่ม พบว่า กลุ่มนี้เป็นกลุ่มรับงานไปทําที่บ้าน ปัจจุบันมีสมาชิกทั้งหมด 13 คน สมาชิกมีรายได้เสริมนอกเหนือจากการกรีดยางพาราเป็นหลัก เฉลี่ยคนละ 10,000 - 15,000 บาทต่อเดือน ซึ่งจังหวัดบึงกาฬ เป็นจังหวัดที่มีสถานที่ท่องเที่ยวเกี่ยวกับความเชื่อ ไสยศาสตร์ เครื่องรางของขลังที่มีประวัติตํานานหลายแห่ง ทําให้ในแต่ละช่วงมีนักท่องเที่ยวสายมูเข้ามาสักการะบูชาตามพลังศรัทธาเป็นจํานวนมาก การทําบายศรีจึงเป็นอีกอาชีพเสริมหนึ่งที่สามารถสร้างรายได้เสริมให้กับชาวบ้านในชุมชนได้เป็นอย่างดี สําหรับกลุ่มทําบายศรีแห่งนี้สํานักงานจัดหางานจังหวัดบึงกาฬได้เข้ามาส่งเสริมการรวมกลุ่มและสมัครเป็นสมาชิกกลุ่มรับงานไปทําที่บ้าน นอกจากนี้ สํานักงานแรงงานจังหวัด ได้นําอาสาสมัครแรงงานของหมู่บ้านมาประชาสัมพันธ์ประสานภารกิจกระทรวงแรงงานให้แก่สมาชิกในกลุ่มนี้ด้วย
+++++++++++++++++++
กองเผยแพร่และประชาสัมพันธ์
11 พฤศจิกายน 2565
รัฐบาลไทย-ข่าวทำเนียบรัฐบาล-นายวิรัช พิมพะนิตย์ ที่ปรึกษารัฐมนตรีว่าการกระทรวงคมนาคม เป็นประธานการประชุมหารือและติดตามความคืบหน้าในการช่วยเหลือและเยียวยาผู้ประกอบการรถตู้โดยสารประจำทาง
วันศุกร์ที่ 11 พฤศจิกายน 2565
นายวิรัช พิมพะนิตย์ ที่ปรึกษารัฐมนตรีว่าการกระทรวงคมนาคม เป็นประธานการประชุมหารือและติดตามความคืบหน้าในการช่วยเหลือและเยียวยาผู้ประกอบการรถตู้โดยสารประจําทาง
...
นายวิรัช พิมพะนิตย์ ที่ปรึกษารัฐมนตรีว่าการกระทรวงคมนาคม เป็นประธานการประชุมหารือและติดตามความคืบหน้าในการช่วยเหลือและเยียวยาผู้ประกอบการรถตู้โดยสารประจําทาง
วานนี้ (10 พ.ย. 65) ณ ห้องประชุม 1 อาคาร 1 ชั้น 3 กรมการขนส่งทางบก นายวิรัช พิมพะนิตย์ ที่ปรึกษารัฐมนตรีว่าการกระทรวงคมนาคม เป็นประธานการประชุมหารือและติดตามความคืบหน้าในการช่วยเหลือและเยียวยาผู้ประกอบการรถตู้โดยสารประจําทาง ในประเด็นการขอยืดอายุรถจาก 12 ปี เป็น 13 ปี และการต่ออายุรถหมวด ช. การออกบัตรส่วนลดค่าเชื้อเพลิงสําหรับรถตู้โดยสารสาธารณะ ส่วนลดค่าบริการรายปีเครื่องติดตาม GPS และจุดจําหน่ายตั๋วโดยสารที่สถานีขนส่งผู้โดยสารกรุงเทพฯ (หมอชิต) โดยมีนางสิริรัตน์ วีรวิศาล นายเสกสม อัครพันธุ์ รองอธิบดีกรมการขนส่งทางบก นายกุณฑล ฉายศิริ ผู้ช่วยกรรมการผู้จัดการใหญ่ ฝ่ายบริหารการเดินรถ บริษัท ขนส่ง จํากัด พร้อมด้วยผู้บริหารและเจ้าหน้าที่กรมการขนส่งทางบก ร่วมให้ข้อมูล และสมาคมธุรกิจรถตู้ต่างจังหวัด นําโดยนายบุญส่ง ศรีสกุล รองนายกสมาคมธุรกิจรถตู้ต่างจังหวัด เข้าร่วมประชุมดังกล่าว
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงวัฒนธรรมบรรจุของเครื่องอุปโภคบริโภค กิจกรรมศาสนิกสัมพันธ์ช่วยเหลือผู้ประสบภัย จังหวัดพระนครศรีอยุธยา
วันศุกร์ที่ 11 พฤศจิกายน 2565
รัฐมนตรีว่าการกระทรวงวัฒนธรรมบรรจุของเครื่องอุปโภคบริโภค กิจกรรมศาสนิกสัมพันธ์ช่วยเหลือผู้ประสบภัย จังหวัดพระนครศรีอยุธยา
รัฐมนตรีว่าการกระทรวงวัฒนธรรมบรรจุของเครื่องอุปโภคบริโภค กิจกรรมศาสนิกสัมพันธ์ช่วยเหลือผู้ประสบภัย จังหวัดพระนครศรีอยุธยา
เมื่อวันที่ 10 พฤศจิกายน 2565 นายอิทธิพล คุณปลื้ม รัฐมนตรีว่าการกระทรวงวัฒนธรรม นางยุพา ทวีวัฒนะกิจบวร ปลัดกระทรวงวัฒนธรรม นายชัยพล สุขเอี่ยม อธิบดีกรมการศาสนา ร่วมกับผู้บริหารกรมการศาสนา บรรจุของเครื่องอุปโภคบริโภค กิจกรรมศาสนิกสัมพันธ์ช่วยเหลือผู้ประสบภัย จังหวัดพระนครศรีอยุธยา ณ ห้องโถงชั้น 1 กระทรวงวัฒนธรรม กรุงเทพมหานคร
รัฐบาลไทย-ข่าวทำเนียบรัฐบาล-กรมทางหลวงชนบท ระดมกำลังเจ้าหน้าที่และเครื่องจักร เร่งเข้าซ่อมแซมคอสะพาน บริเวณถนนสาย สต.4004 จ.สตูล
วันศุกร์ที่ 11 พฤศจิกายน 2565
กรมทางหลวงชนบท ระดมกําลังเจ้าหน้าที่และเครื่องจักร เร่งเข้าซ่อมแซมคอสะพาน บริเวณถนนสาย สต.4004 จ.สตูล
หลังได้รับผลกระทบจากอุทกภัย เพื่อบรรเทาความเดือดร้อนให้กับประชาชน ตามนโยบายของรัฐมนตรีว่าการกระทรวงคมนาคม
นายอภิรัฐ ไชยวงศ์น้อย อธิบดีกรมทางหลวงชนบท กล่าวว่า กรมทางหลวงชนบท (ทช.) กระทรวงคมนาคม ได้ติดตามสถานการณ์อุทกภัยทั่วทุกภูมิภาคอย่างต่อเนื่อง และได้ให้ความสําคัญในการบรรเทาความเดือดร้อนของประชาชนในพื้นที่ที่ประสบอุทกภัย ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม โดยเฉพาะในส่วนของสถานการณ์อุทกภัยในพื้นที่ภาคใต้ ซึ่งในช่วงที่ผ่านมาได้รับอิทธิพลมาจากลมมรสุมที่พัดผ่านพื้นที่ภาคใต้ตอนล่าง ส่งผลให้ในหลายสายทางมีน้ําท่วม ขณะนี้ ทช. ได้จัดเจ้าหน้าที่เข้าประเมินสถานการณ์และซ่อมแซมถนนทันทีหลังระดับน้ําลดลง โดยสํานักงานทางหลวงชนบทที่ 12 (สงขลา) แขวงทางหลวงชนบทสตูล ได้นํากําลังเจ้าหน้าที่พร้อมเครื่องจักร วัสดุอุปกรณ์ เร่งเข้าซ่อมแซมบริเวณคอสะพาน บนถนนทางหลวงชนบทสาย สต.4004 แยก ทล.4137 - น้ําตกดาวกระจาย อําเภอควนกาหลง, มะนัง จังหวัดสตูล (ช่วง กม.ที่ 13+100) ที่ได้รับผลกระทบในช่วงที่ผ่านมา เพื่อเร่งคืนผิวจราจรให้สามารถกลับมาใช้สัญจรได้ตามปกติโดยเร็ว ให้ประชาชนสามารถใช้สัญจรได้อย่างสะดวกปลอดภัย
นอกจากนี้ ยังได้เน้นย้ําให้หน่วยงานในพื้นที่ที่ประสบอุทกภัย เฝ้าติดตามสถานการณ์น้ําท่วมบนโครงข่ายทางหลวงชนบทอย่างใกล้ชิดและให้การช่วยเหลือประชาชนอย่างเต็มกําลัง ซึ่งปัจจุบัน (11 พ.ย. 65) สถานการณ์อุทกภัยบนสายทางที่อยู่ในความรับผิดชอบของ ทช. ได้รับผลกระทบ 9 จังหวัด รวม 14 สายทาง สัญจรผ่านได้ 9 สายทาง และสัญจรผ่านไม่ได้ 5 สายทาง แบ่งเป็นภาคเหนือ 1 จังหวัด จํานวน 1 สายทาง ภาคกลาง 5 จังหวัด จํานวน 8 สายทาง และภาคตะวันออกเฉียงเหนือ 3 จังหวัด จํานวน 5 สายทาง ทั้งนี้ ทช. ขอความร่วมมือประชาชนโปรดสังเกตป้ายเตือน ป้ายแนะนําเส้นทาง และโปรดใช้ความระมัดระวังในการขับขี่ ซึ่งหากประชาชนต้องการความช่วยเหลือหรือแจ้งเหตุอุทกภัยสามารถติดต่อได้ที่แขวงทางหลวงชนบททุกจังหวัด หรือสายด่วนกรมทางหลวงชนบท โทร. 1146
รัฐบาลไทย-ข่าวทำเนียบรัฐบาล-รมว.พม. เตรียมเชิญสองรัฐมนตรีพัฒนาสังคมฯ สิงคโปร์ ศึกษาบทเรียนความสำเร็จการอยู่ร่วมกัน 3 ศาสนา ที่ “ชุมชนกุฎีจีน” กรุงเทพฯ
วันศุกร์ที่ 11 พฤศจิกายน 2565
รมว.พม. เตรียมเชิญสองรัฐมนตรีพัฒนาสังคมฯ สิงคโปร์ ศึกษาบทเรียนความสําเร็จการอยู่ร่วมกัน 3 ศาสนา ที่ “ชุมชนกุฎีจีน” กรุงเทพฯ
รมว.พม. เตรียมเชิญสองรัฐมนตรีพัฒนาสังคมฯ สิงคโปร์ ศึกษาบทเรียนความสําเร็จการอยู่ร่วมกัน 3 ศาสนา ที่ “ชุมชนกุฎีจีน” กรุงเทพฯ
วันนี้ (11 พ.ย. 65) นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เปิดเผยภายหลังการประชุมด้านครอบครัวของเอเชีย (Asian Family Conference) ณ ประเทศสิงคโปร์ ว่า ตนได้หารือร่วมกับ Mr. Masagos Zulkifli รัฐมนตรีว่าการกระทรวงการพัฒนาสังคมและครอบครัวสิงคโปร์ และ Ms. Sun Xueling รัฐมนตรีช่วยว่าการกระทรวงการพัฒนาสังคมและครอบครัวสิงคโปร์ โดยจะเชิญรัฐมนตรีทั้งสองท่านไปศึกษาความสําเร็จของ “ชุมชนกุฎีจีน” เขตธนบุรี กรุงเทพมหานคร ในเรื่องวิถีชีวิตการอยู่ร่วมกันของคนในสังคมพหุวัฒนธรรมจากหลายศาสนาและวัฒนธรรม ที่มีความเคารพซึ่งกันและกัน เนื่องจากสิงคโปร์เป็นประเทศที่มีความเป็นสังคมพหุวัฒนธรรมจากคนหลากหลายศาสนาและวัฒนธรรมอาศัยอยู่ร่วมกันเช่นเดียวกัน
จากนั้น นายอนุกูล ปีดแก้ว ปลัดกระทรวงการพัฒนาสังคมและความมั่นคงของมนุษย์ (ปลัด พม.) ได้ตอบข้อซักถามจากผู้แทนประเทศอื่น ถึงขอบเขตของงาน “ความมั่นคงของมนุษย์” ตามชื่อกระทรวง ซึ่งเป็นมิติใหม่ด้านสังคม ว่าครอบคลุมถึงการปกป้องสิทธิและศักดิ์ศรีความเป็นมนุษย์ สร้างความเท่าเทียม และลดความเหลื่อมล้ําทางสังคม ซึ่งสอดคล้องกับพันธกรณีขององค์การสหประชาชาติ (UN)
นายจุติ กล่าวเพิ่มเติมว่า ในโอกาสนี้ ตนพร้อมคณะยังได้ไปเยี่ยมชมอาคารที่พักแบบแฟลตให้เช่าของการเคหะฯ สิงคโปร์ด้วย โดยพบว่า เป็นอาคารสูง 10 ชั้น มีการจัดระเบียบอย่างเรียบร้อย มีลิฟท์ และสิ่งอํานวยความสะดวกต่าง ๆ อาทิ สนามเด็กเล่น สถานที่ออกกําลังกาย ทางเดินที่มีหลังคาคลุม และพื้นที่เรียนรู้ส่วนกลางสําหรับคนทุกวัย เป็นต้น นอกจากนี้ ยังได้ไปเยี่ยมชมศูนย์บริการเบ็ดเสร็จ (One Stop Service) ที่ให้บริการแก่ผู้ประสบปัญหาทางสังคม ได้แก่ การให้เงินช่วยเหลือ การจัดหางาน และการให้คําปรึกษาแนะนําต่างๆ เป็นต้น ซึ่งรองรับบริการในพื้นที่รัศมี 2 กิโลเมตร และกระจายอยู่ในชุมชน 24 แห่งทั่วเกาะสิงคโปร์ โดยศูนย์แห่งนี้ได้ให้บริการแก่ประชาชนวันละมากกว่า 20 คน ในช่วงวันจันทร์ถึงศุกร์ ทั้งนี้ ตนจะได้นําแนวคิดการทํางานที่ดีและมีประสิทธิภาพมาปรับใช้กับทุกหน่วยงานในสังกัดกระทรวง พม. ต่อไป
รัฐบาลไทย-ข่าวทำเนียบรัฐบาล-นายกรัฐมนตรีชื่นชมนักวิจัยไทย ค้นพบสเปรย์พ่นจมูกสารสกัดจากเปลือกมะนาว ป้องกันเชื้อโควิด-ไข้หวัดใหญ่- RSV ' ได้สำเร็จเป็นครั้งแรกในโลก
วันศุกร์ที่ 11 พฤศจิกายน 2565
นายกรัฐมนตรีชื่นชมนักวิจัยไทย ค้นพบสเปรย์พ่นจมูกสารสกัดจากเปลือกมะนาว ป้องกันเชื้อโควิด-ไข้หวัดใหญ่- RSV ' ได้สําเร็จเป็นครั้งแรกในโลก
นายกรัฐมนตรีชื่นชมนักวิจัยไทย ค้นพบสเปรย์พ่นจมูกสารสกัดจากเปลือกมะนาว ป้องกันเชื้อโควิด-ไข้หวัดใหญ่- RSV ' ได้สําเร็จเป็นครั้งแรกในโลก
วันที่ 11 พฤศจิกายน 2565 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรี และรัฐบาลให้ความสําคัญในการส่งเสริมสนับสนุนสร้างนวัตกรรมด้านการแพทย์ เพื่อผลักดันให้ประเทศไทยศูนย์กลางทางการแพทย์ในภูมิภาค โดยนายกรัฐมนตรีได้ติดตามผลงานการคิดค้นของคนไทยอย่างใกล้ชิด พร้อมชื่นชมความสําเร็จนักวิจัยที่ได้คิดค้นพัฒนาผลงานนวัตกรรมด้านสุขภาพเกิดผลสําเร็จอย่างต่อเนื่อง
ผลจากการสนับสนุนของรัฐบาล และความสามารถของนักวิจัยไทย ทําให้ศูนย์พันธุวิศวกรรมและเทคโนโลยีชีวภาพแห่งชาติ (ไบโอเทค) คณะเวชศาสตร์เขตร้อน มหาวิทยาลัยมหิดล บริษัทควอนตัม ไบโอเทค จํากัด และบริษัทเฮลท์ลีด จํากัด (มหาชน) คิดค้น “สเปรย์พ่นจมูกเบซูโตะ เคลียร์ (Besuto Qlears)” สารธรรมชาติสกัดจากเปลือกมะนาวที่ช่วยยับยั้งและป้องกันเชื้อไวรัสก่อโรคทางเดินหายใจ เช่น SARs-COV-2 (โควิด19) ไข้หวัดใหญ่ (H1N1) และRSV ได้สําเร็จเป็นครั้งแรกในโลก ซึ่งผลงานวิจัยชิ้นนี้ อยู่ภายใต้โปรแกรมสนับสนุนการพัฒนาเทคโนโลยีและนวัตกรรม (ITAP) สํานักงานพัฒนาวิทยาศาสตร์และเทคโนโลยีแห่งชาติ (สวทช.) โดยคณะผู้วิจัยได้ต่อยอดความสําเร็จจากโครงการ “ การศึกษากระบวนการไบโอรีไฟเนอรีของเปลือกมะนาวเพื่อให้ได้สารลิโมนีนคุณภาพสูงเพื่อใช้ในกระบวนการผลิตสารชีวเคมีภัณฑ์” โดยทําการวิจัยนําเปลือกมะนาวมาเพิ่มมูลค่าทางเศรษฐกิจ ด้วยกระบวนการที่เป็นมิตรต่อสิ่งแวดล้อม เพื่อนําไปใช้เป็นส่วนผสมในผลิตภัณฑ์เพื่อสุขภาพ ซึ่งสารสกัดจากเปลือกมะนาว ได้รับการทดสอบจากศูนย์นาโนเทคโนโลยีแห่งชาติ (นาโนเทค) แล้วพบว่า ช่วยลดการอักเสบในระดับเซลล์ ลดการอักเสบที่เกิดขึ้นจากการติดเชื้อไวรัส และบรรเทาอาการภูมิแพ้ และช่วยป้องกันการเข้าสู่เซลล์ของไวรัสจําลอง SARS-CoV-2 pseudovirus ได้เป็นที่น่าพอใจอย่างมาก
นางสาวรัชดา กล่าวต่อว่า การประเมินความปลอดภัยและประสิทธิภาพในการยับยั้งเชื้อไวรัสก่อโรคทางเดินหายใจ ของภาควิชาจุลชีววิทยาและอิมมิวโนโลยี คณะเวชศาสตร์เขตร้อน มหาวิทยาลัยมหิดล พบว่า การออกฤทธิ์ของยา มีความปลอดภัยสูงกว่า 94.85% และผลการทดสอบประสิทธิภาพการยับยั้งเชื้อไวรัสก่อโรคทางเดินหายใจ ตามมาตรฐาน ASTM E1053-20 ได้แก่ SARs-CoV-2 (COVID-19), Influenza A, และ Human Coronavirus มีประสิทธิภาพการยับยั้งเชื้อไวรัสมากกว่า 99.9% ส่วนไวรัส RSV แม้จะฆ่าเชื้อได้ยาก แต่มีประสิทธิภาพยับยั้งเชื้อได้มากกว่า 90%
ทั้งนี้ สเปรย์พ่นจมูกเบซูโตะ เคลียร์ 1 ขวด ปริมาณ 20 มิลลิลิตร พ่นได้มากกว่า 200 ครั้ง ปกป้องได้ยาวนาน 3-4 ชั่วโมงต่อการพ่น 1 ครั้ง ไม่มีสารสเตียรอยด์ ปลอดภัยใช้ได้ทุกวัน สามารถใช้ได้ในเด็กตั้งแต่อายุ 2 ขวบครึ่งขึ้นไป โดยผ่านการรับรองคุณภาพจากทาง อย. และได้รับใบจดแจ้งผลิตภัณฑ์เครื่องมือแพทย์เรียบร้อยแล้ว และในอนาคตคาดว่าจะมีการต่อยอดในการพัฒนาเป็นยาต่อไป ปัจจุบัน สเปรย์พ่นจมูกเบซูโตะ เคลียร์ ขนาด 20 มิลลิลิตร พร้อมจําหน่ายในไทยแล้ว หาซื้อได้ที่ ร้านขายยา Pharmax, ICare Vitaminclub และ Super Drug รวมถึงช่องทางออนไลน์ด้วย
รัฐบาลไทย-ข่าวทำเนียบรัฐบาล-ปลื้ม! WHO ชื่นชม “สมรรถนะสาธารณสุขไทย” ผลงานเป็นที่ประจักษ์ มีประสิทธิภาพและความรับผิดชอบ
วันศุกร์ที่ 11 พฤศจิกายน 2565
ปลื้ม! WHO ชื่นชม “สมรรถนะสาธารณสุขไทย” ผลงานเป็นที่ประจักษ์ มีประสิทธิภาพและความรับผิดชอบ
.....
ก.สาธารณสุข เผยผลการประเมินสมรรถนะหลักตามกฎอนามัยระหว่างประเทศ 2548 (IHR 2005) โดยคณะผู้เชี่ยวชาญขององค์การอนามัยโลก (International Health Regulations Joint External Evaluation: IHR-JEE) ซึ่งเป็นการประเมินสมรรถนะของประเทศไทยเป็นครั้งที่ 2 ในประเด็นทางเทคนิค 19 ด้าน จํานวน 56 ตัวชี้วัด พบว่า ให้ความเชื่อมั่นประเทศไทยด้วยคะแนนเฉลี่ย 4.25 จากคะแนนเต็ม 5
.
ผลการประเมินดังกล่าว แสดงให้เห็นว่าสาธารณสุขไทยมีความก้าวหน้าในการพัฒนาสมรรถนะหลัก ตัวชี้วัดส่วนใหญ่อยู่ในระดับที่มีผลงานประจักษ์และยั่งยืน เป็นผลจากการบูรณาการความร่วมมือของทุกภาคส่วนของภาครัฐ และทุกภาคส่วนของสังคม ซึ่งผลลัพธ์จากการประเมินสมรรถนะหลักครั้งนี้ จะเป็นข้อมูลสําคัญในการพัฒนางานสาธารณสุขของไทยตามกฎอนามัยระหว่างประเทศต่อไป
.
ทั้งนี้ ดร.สมิรา อัสมา ผู้ช่วยผู้อํานวยการใหญ่องค์การอนามัยโลก ผู้นําคณะประเมิน ได้กล่าวชื่นชมการบริหารจัดการด้านสุขภาพระหว่างเกิดวิกฤติโควิด-19 ว่าเป็นการดําเนินงานที่โปร่งใส มีผลงานเป็นที่ประจักษ์ มีประสิทธิภาพและความรับผิดชอบ
.
อ่านเพิ่มเติม คลิกhttps://www.thaigov.go.th/news/contents/details/61356
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-กระทรวงคมนาคม สรุปรายงานอุทกภัยในเส้นทางคมนาคม ข้อมูล ณ วันที่ 11 พฤศจิกายน 2565
วันศุกร์ที่ 11 พฤศจิกายน 2565
กระทรวงคมนาคม สรุปรายงานอุทกภัยในเส้นทางคมนาคม ข้อมูล ณ วันที่ 11 พฤศจิกายน 2565
...
กระทรวงคมนาคม สรุปรายงานอุทกภัยในเส้นทางคมนาคม ข้อมูล ณ วันที่ 11 พฤศจิกายน 2565 เวลา 15.00 น. รายละเอียด ดังนี้
1. มีโครงข่ายคมนาคมที่ได้รับผลกระทบ คือ ถนนทางหลวงชนบท รวม 12 สายทาง 14 แห่ง ผ่านได้ 10 แห่ง ไม่สามารถผ่านได้ 4 แห่ง
2. จังหวัดที่ได้รับผลกระทบมีจํานวน 7 จังหวัด โดยจังหวัดที่ได้รับผลกระทบสูงสุด 3 จังหวัดแรก ได้แก่ กาฬสินธุ์และอ่างทอง ได้รับผลกระทบจังหวัดละ 3 แห่ง รองลงมา พระนครศรีอยุธยา ได้รับผลกระทบ 2 แห่ง
3. ถนนทางหลวง สถานการณ์ปกติ
4. บริษัท ขนส่ง จํากัด และการรถไฟแห่งประเทศไทย เดินรถได้ตามปกติ
5. ท่าอากาศยาน ไม่มีการรายงานการได้รับผลกระทบ
6. ท่าเรือในแม่น้ําเจ้าพระยาได้รับผลกระทบจากระดับน้ําที่สูงขึ้น ส่งผลกระทบต่อการให้บริการเดินเรือโดยสารของเรือด่วนเจ้าพระยา และเรือโดยสารไฟฟ้า MINE Smart Ferry มีการปรับตารางเวลาการให้บริการตามสถานการณ์ของระดับน้ํา
7. กรมทางหลวงชนบท ติดตั้งป้ายเตือน/อํานวยความสะดวกและปลอดภัยแก่ประชาชนในเส้นทางที่ได้รับผลกระทบ
8. กรมเจ้าท่า เฝ้าระวังระดับน้ํา/ปริมาณน้ําไหลผ่านของแหล่งน้ําธรรมชาติ อ่างเก็บน้ํา และเขื่อนอย่างใกล้ชิด เพื่อเตรียมรับมือและประชาสัมพันธ์ข้อมูลให้กับประชาชนในพื้นที่ทราบ
กระทรวงคมนาคม ยังคงเฝ้าระวังสถานการณ์อุทกภัยอย่างต่อเนื่อง เพื่อประชาสัมพันธ์ข้อมูลให้ประชาชนทราบ รวมทั้งจัดบุคลากร เครื่องมือ เครื่องจักร วัสดุ อุปกรณ์ ติดตั้งป้ายเตือน อุปกรณ์อํานวยความปลอดภัย เพื่ออํานวยความสะดวกการเดินทางและให้ความช่วยเหลือประชาชนได้รับผลกระทบ ทั้งนี้ สามารถสอบถามเส้นทาง ข้อมูลเพิ่มเติมหรือแจ้งเหตุอุทกภัย ได้ที่
- ศูนย์ปฏิบัติการความปลอดภัยคมนาคม โทร. 1356
- สายด่วนกรมทางหลวง โทร. 1586
- สายด่วนกรมทางหลวงชนบท โทร. 1146
- สายด่วนบริษัท ขนส่ง จํากัด โทร. 1490 เรียก บขส.
- สายด่วนการรถไฟแห่งประเทศไทย โทร. 1690
- สายด่วนกรมเจ้าท่า โทร. 1199
รัฐบาลไทย-ข่าวทำเนียบรัฐบาล-นายกฯ เปิดการแข่งขัน ROV THAILAND 4.0 THE FUTURE AND BEYOND
วันอังคารที่ 29 พฤศจิกายน 2565
นายกฯ เปิดการแข่งขัน ROV THAILAND 4.0 THE FUTURE AND BEYOND
นายกฯ เปิดการแข่งขัน ROV THAILAND 4.0 THE FUTURE AND BEYOND
29พฤศจิกายน2565 –พลเอกประยุทธ์ จันทร์โอชานายกรัฐมนตรีเป็นประธานเปิดการแข่งขัน“ROV THAILAND 4.0 THE FUTURE AND BEYOND”จากน้องๆนักกีฬาe-Sportที่มากไปด้วยความสามารถจํานวน32ทีมและเยี่ยมชมการจัดแสดงนิทรรศการในงาน“THAILAND 4.0ประเทศไทยไปไกลกว่าที่คิด: THAILAND 4.0 THE FUTURE AND BEYOND”โดยมีนายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคมศ.พิเศษวิศิษฏ์ วิศิษฏ์สรอรรถปลัดกระทรวงฯและนายภุชพงค์ โนดไธสง เลขาธิการคณะกรรมการดิจิทัลเพื่อเศรษฐกิจและสังคมแห่งชาติพร้อมด้วยคณะผู้บริหารให้การต้อนรับณห้องประชุมวิภาวดีบอลรูมโรงแรมเซ็นทาราแกรนด์เซ็นทรัลพลาซาลาดพร้าว
___________________
รัฐบาลไทย-ข่าวทำเนียบรัฐบาล-“ชัยวุฒิ” เปิด “Thailand Travelution 2022” ขับเคลื่อนเศรษฐกิจท่องเที่ยว
วันอังคารที่ 29 พฤศจิกายน 2565
“ชัยวุฒิ” เปิด “Thailand Travelution 2022” ขับเคลื่อนเศรษฐกิจท่องเที่ยว
“ชัยวุฒิ” เปิด “Thailand Travelution 2022” ขับเคลื่อนเศรษฐกิจท่องเที่ยว
วันนี้(29พฤศจิกายน2565)สมาคมธุรกิจการท่องเที่ยวจังหวัดภูเก็ตผนึกกําลังการท่องเที่ยวแห่งประเทศไทยและสํานักงานส่งเสริมเศรษฐกิจดิจิทัลจัดงานแสดงเทคโนโลยีดิจิทัลด้านการท่องเที่ยวครั้งแรกในประเทศไทยภายใต้ชื่อ“Thailand Travelution 2022”เพื่อเดินหน้าขับเคลื่อนอุตสาหกรรมการท่องเที่ยวไทยสู่Digital Transformationเต็มรูปแบบโดยมีนายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคมเป็นประธานเปิดงานและปาฐกถาพิเศษในหัวข้อ“ยุทธศาสตร์การเพิ่มขีดความสามารถของอุตสาหกรรมการท่องเที่ยวไทยจากความก้าวหน้าทางเทคโนโลยีดิจิทัล”ระหว่างวันที่29 - 30พฤศจิกายน2565ณศูนย์ประชุมแห่งชาติสิริกิต์
“วันนี้โรงแรมหรือธุรกิจท่องเที่ยวต่างๆทั่วประเทศมีการปรับตัวเป็นอย่างมาก ท่านนายกรัฐมนตรีเป็นคนที่มุ่งมั่นในมีความตั้งใจมากในการผลักดันเรื่องเศรษฐกิจดิจิทัลถ้าเราสังเกตจะมีหน่วยงานใหม่ๆเกิดขึ้นด้านดิจิทัลมีการทําเรื่องbig dataของประเทศออกกฎหมายPDPA CyberSecurity ทุกวันนี้เราไม่ได้แข่งกันในประเทศอย่างเดียวเราแข่งกับคนทั้งโลกอยากให้พวกเราต้องมาปรับตัวTransformationให้ทันกับโลกด้วยเป้าหมายของเรายกระดับเศรษฐกิจดิจิทัลที่5ปีแข่งขันได้ด้วยเพื่อให้แอปพลิเคชันต่างๆสามารถดึงข้อมูลไปใช้ในการจองการจัดทําเส้นทางท่องเที่ยวต่างๆซึ่งวันนี้ผมเชื่อว่าเทคโนโลยีดิจิทัลของประเทศไทยเราไม่เป็นรองใครในโลกวันนี้เราต้องนํามาใช้ให้เกิดประโยชน์ คนไทยก็มีสตาร์อัพรุ่นใหม่ๆที่มีแอปพลิเคชันดีๆมีโซลูชั่นดีๆคิดค้นและพัฒนาธุรกิจประเภทนี้เยอะๆจึงอยากเชิญชวนประชาชนลองเข้ามาเที่ยวในงานรวมถึงผู้ประกอบการด้านธุรกิจท่องเที่ยวให้เข้ามาสัมผัสเทคโนโลยีใหม่ๆเพื่อนําไปประยุกต์ใช้ในการทําธุรกิจให้ดียิ่งขึ้น”นายชัยวุฒิกล่าว
อย่างไรก็ตามการเชื่อมโยงข้อมูลการท่องเที่ยวมี2แบบได้แก่ข้อมูลภาครัฐสถิติต่างๆที่เก็บไว้จากนักท่องเที่ยวหรือจากคนที่มาใช้จ่ายในประเทศเราก็จะเอาข้อมูลมาวิเคราะห์ด้วยAIเพื่อให้ผู้ประกอบการท่องเที่ยวนําไปใช้ในการวางแผนทางธุรกิจเพื่อดึงดูดนักท่องเที่ยวได้มากขึ้นส่วนที่สองเป็นเรื่องการเชื่อมโยงข้อมูลของผู้ประกอบการกันเองทั้งข้อมูลของโรงแรมร้านอาหารนวดสปาไกด์การบริการต่างๆการท่องเที่ยวมีbig dataในการเชื่อมโยงข้อมูล
___________________